ananddey/assamese-wiki-corpus huggingface dataset:
সাক্ষৰতা

সাক্ষৰতা বুলিলে সাধাৰণতে কমেও এটা পদ্ধতিত পঢ়া আৰু লিখাৰ সামৰ্থ্যক বুজা যায়; মূলসুঁতিৰ অভিধানসমূহতো এই অৰ্থই প্ৰতিফলিত হয়। এই দৃষ্টিভংগীত নিৰক্ষৰতা বুলিলে পঢ়িবলৈ আৰু লিখিবলৈ অক্ষম বুলি গণ্য কৰা হয়।

কিছুমান গৱেষকৰ মতে "সাক্ষৰতা" শব্দটো ঐতিহাসিকভাৱে দুটা সময়ত বিভক্ত কৰিব পাৰি। প্ৰথমটো হৈছে ১৯৫০ চনৰ আগৰ সময়, যেতিয়া সাক্ষৰতাক কেৱল বৰ্ণানুক্ৰমিক সাক্ষৰতা (; কেৱল শব্দ আৰু আখৰ চিনাক্তকৰণ) বুলি বুজা হৈছিল। দ্বিতীয়টো, ১৯৫০ চনৰ পিছৰ সময়ছোৱা, যেতিয়া সাক্ষৰতাক লাহে লাহে এক বহল ধাৰণা আৰু প্ৰক্ৰিয়া হিচাপে গণ্য কৰা আৰম্ভ হৈছিল যাক কাৰ্যকৰী সাক্ষৰতা বোলা হয়।

সাক্ষৰতাৰ পৰম্পৰাগত ধাৰণাটো এইদৰে বহলোৱা হৈছিল যেতিয়া ৰচনা অধ্যয়ন, শিক্ষা গৱেষণা আৰু নৃতাত্ত্বিক ভাষাবিজ্ঞানৰ গৱেষকসকলৰ মাজত সহমত উদ্ভৱ হৈছিল যে কিছুমান নিৰ্দিষ্ট প্ৰসংগৰ বাহিৰত পঢ়া বা লিখাৰ বিষয়ে কোৱাৰ কোনো অৰ্থ নাই— এই অৱস্থাক জেমছ পল গীয়ে "মাত্ৰ অসংলগ্ন" বুলি বৰ্ণনা কৰিছে। আনকি প্ৰতীক-আকৃতিৰ ওপৰত নিপুণতা অৰ্জন কৰাৰ অতি প্ৰাৰম্ভিক পৰ্যায়বোৰো বিশেষ সামাজিক প্ৰসংগত সংঘটিত হয় (আনকি সেই প্ৰসংগটো কেৱল "বিদ্যালয়" হ'ব পাৰে), আৰু মুদ্ৰণ অধিগ্ৰহণৰ পিছত, পঢ়া আৰু লিখাৰ যিকোনো উদাহৰণ সদায়ে এক নিৰ্দিষ্ট উদ্দেশ্য আৰু উপলক্ষ্যৰ বাবে আৰু বিশেষ পাঠক আৰু লেখকসকলক মনত ৰাখি প্ৰণয়ন কৰা হয়। সেয়েহে পঢ়া আৰু লিখা কেতিয়াও সামাজিক আৰু সাংস্কৃতিক উপাদানৰ পৰা পৃথক নহয়।

কাৰ্যকৰী নিৰক্ষৰতা প্ৰাপ্তবয়স্কসকলৰ ক্ষেত্ৰত প্ৰযোজ্য আৰু ইয়াক বিভিন্ন ধৰণে সংজ্ঞায়িত কৰা হয়; উদাহৰণ স্বৰূপে ক) তেওঁলোকে নিজৰ আৰু সমাজৰ বিকাশৰ বাবে পঢ়া, লিখা আৰু গণনাৰ দক্ষতা ব্যৱহাৰ কৰিবলৈ অক্ষম হয়, খ) দৈনন্দিন জীৱন যাপন আৰু নিযুক্তিৰ কামবোৰ পৰিচালনা কৰিবলৈ পৰ্যাপ্ত পৰিমাণে পঢ়িব নোৱাৰে, য'ত প্ৰাথমিক স্তৰতকৈ অধিক পঢ়াৰ দক্ষতাৰ প্ৰয়োজন হয়, আৰু গ) পৰ্যাপ্ত স্কুলীয়া শিক্ষা, বয়স, ভাষা, প্ৰাথমিক পঢ়াৰ দক্ষতা আৰু আইকিউৰ স্বত্বেও জটিল পাঠ বুজিব নোৱাৰে। ই প্ৰাথমিক নিৰক্ষৰতা (অৰ্থাৎ নিজৰ দৈনন্দিন জীৱনসম্পৰ্কে এটা চমু সৰল মন্তব্য পঢ়িবলৈ আৰু লিখিবলৈ অক্ষম হোৱা) আৰু শিকাৰ অসুবিধা (যেনে: ডিচলেক্সিয়া)-ৰ পৰা পৃথক।

সাক্ষৰতাক ভাৰতৰ মহাপঞ্জীয়ক আৰু লোকপিয়ল আয়ুক্তৰ দ্বাৰা এনেদৰে সংজ্ঞায়িত কৰা হয়, "৭ বছৰ বা তাতকৈ অধিক বয়সৰ ব্যক্তি এজনৰ যিকোনো ভাষাত বুজাকৈ লিখা আৰু পঢ়াৰ সামৰ্থ্য।" ২০১১ চনৰ লোকপিয়ল অনুসৰি ভাৰতৰ সাক্ষৰতাৰ হাৰ ৭৪.০৪%।

তথ্য সংগ্ৰহ

শ্ৰেণী:শিক্ষা
ভানুমতী ৰাও

ভানুমতী ৰাও (; ৪ ডিচেম্বৰ ১৯২৩ – ১২ ফেব্ৰুৱাৰী ২০২২)
এগৰাকী ভাৰতীয় শাস্ত্ৰীয় নৃত্যশিল্পী, শিক্ষয়িত্ৰী আৰু মঞ্চ অভিনেত্ৰী। তেওঁ ভাৰতীয় শাস্ত্ৰীয় নৃত্য কথকলি আৰু ভৰতনাট্যমৰ বিশেষজ্ঞ আৰু লগতে মালয়ালম ভাষাৰ থিয়েটাৰৰ মঞ্চ অভিনেত্ৰীও আছিল। পিছলৈ তেওঁ শাস্ত্ৰীয় নৃত্য আৰু সংগীত শিকায়। ২০১৯ চনত, তেওঁৰ জীৱনৰ ওপৰত আধাৰিত এখন তথ্যচিত্ৰ নিৰ্মাণ কৰা হয়, যিখনৰ পৰিচালক আছিল আৰ.ভি. ৰমণী।

কৰ্মজীৱন

ৰাৱে সৰুতে নৃত্য অধ্যয়ন কৰিছিল যদিও ২৪ বছৰ বয়সত ভাৰত এৰি যুক্তৰাজ্যলৈ গৈ পুথিভঁৰাল বিজ্ঞান অধ্যয়ন কৰে। যুক্তৰাজ্যত থকাৰ সময়ত তেওঁ এগৰাকী পেছাদাৰী নৃত্যশিল্পী হিচাপে নিজৰ কেৰিয়াৰ আৰম্ভ কৰে, ভাৰতীয় শাস্ত্ৰীয় নৃত্যশিল্পী ৰাম গোপালৰ নেতৃত্বত গঠিত এটা নৃত্য দলৰ সদস্য হয়। ৰাম গোপালৰ দলৰ সদস্য হিচাপে তেওঁ ১৯৪০ চনত ভাৰত আৰু ইউৰোপ ভ্ৰমণ কৰি ভাৰতীয় শাস্ত্ৰীয় নৃত্য পৰিবেশন কৰে আৰু ঔপনিৱেশিক যুদ্ধৰ প্ৰচেষ্টাৰ বাবে ধন সংগ্ৰহত সহায় কৰে। কৃষ্ণ ৰাওৰ সৈতে বিবাহপাশত আবদ্ধ হোৱাৰ পিছত তেওঁ ১৯৫০ চনত নিউয়ৰ্কত বাস কৰিবলৈ লয় আৰু তাত তেওঁ বিশেষকৈ ভাৰতৰ প্ৰথম প্ৰধানমন্ত্ৰী জৱাহৰলাল নেহৰুকে ধৰি ভ্ৰমণকাৰী ভাৰতীয় কূটনীতিবিদ আৰু ৰাজনীতিবিদসকলৰ বাবে অনুষ্ঠান পৰিৱেশন কৰে। তেওঁ ভাৰতীয় শাস্ত্ৰীয় নৃত্যক আন্তঃৰাষ্ট্ৰীয় দৰ্শকৰ সৈতে পৰিচয় কৰাই দিয়াত সহায় কৰিছিল

ভাৰতে স্বাধীনতা লাভ কৰাৰ পিছত ৰাও ভাৰতলৈ উভতি আহে, আৰু নতুন দিল্লীত বাস কৰিবলৈ লয়, য'ত তেওঁ কথকলি আৰু ভাৰতনাট্যম শিকাবলৈ নৃত্য বিদ্যালয় প্ৰতিষ্ঠা কৰে। এই সময়ছোৱাত তেওঁ মালয়ালম ভাষাৰ থিয়েটাৰতো অভিনয় কৰিবলৈ আৰম্ভ কৰে আৰু প্ৰায়ে নিজেই মালয়ালম সাহিত্য আৰু গল্পৰ আধাৰত অভিনয়, পৰিচালনা আৰু চিত্ৰনাট্য লিখিছিল। ইয়াৰ পিছত তেওঁ বেংগালুৰুলৈ গুচি যায় আৰু তাত তেওঁ ধ্ৰুপদী ভাৰতীয় কৰ্ণাটকী সংগীতৰ বিষয়ে অধ্যয়ন কৰে। যদিও ১৯৯০ চনত তেওঁ নৃত্য পৰিবেশন বন্ধ কৰি দিছিল, তথাপিও তেওঁ জীৱনজুৰি, ৯০ বছৰলৈকে নৃত্যৰ অনুশীলন কৰি গৈছিল আৰু ২০১৬ চনত ৯২ বছৰ বয়সত ৰাৱে ভাৰতনাট্যম নৃত্য কৰা ভিডিঅ' ভাইৰেল হৈছিল।

প্ৰসংগ

শ্ৰেণী:ভাৰতৰ থিয়েটাৰ ব্যক্তিত্ব
শ্ৰেণী:ভাৰতীয় মঞ্চ অভিনেত্ৰী
ৱাং ইজিন

ৱাং ইজিন (ইংৰাজী: Wang Yijin; জন্ম: ২৫ ডিচেম্বৰ, ১৯৯৬) এগৰাকী চীনা চলচ্চিত্ৰ আৰু দূৰদৰ্শনৰ অভিনেত্ৰী তথা গায়িকা। তেওঁ ইংৰাজী নাম ৰীতা ৱাং নামেৰেও জনাজাত। তেওঁ প্ৰডিউচ কেম্প ২০২০ত তৃতীয় স্থান লাভ কৰাৰ পাছত বনবন গাৰ্লছ ৩০৩ৰ সদস্য আৰু মুখ্য কণ্ঠশিল্পী আছিল। ২০২২ চনৰ ৪ জুলাইত এই গোটটো ভংগ হয় আৰু তাৰ পিছত তেওঁ এগৰাকী একক শিল্পী আৰু অভিনেত্ৰী হিচাপে নিজৰ কাম-কাজ পুনৰ আৰম্ভ কৰে।

প্ৰাৰম্ভিক জীৱন

প্ৰকৃত নাম ৱাং ইউনক্সুয়ান হোৱা ৱাং ইজিনে উল্লেখ কৰিছে যে শৈশৱ আৰু কৈশোৰৰ আৰম্ভণিৰ সময়ছোৱাত তেওঁৰ ওজন স্বাভাৱিকতকৈ অধিক আছিল। তেওঁ চাণ্ডঙৰ জিনান ফৰেন লেংগুৱেজ স্কুলৰপৰা হাইস্কুলীয়া শিক্ষা সম্পূৰ্ণ কৰে। তেওঁ চেণ্ট্ৰেল একাডেমী অফ ড্ৰামাৰপৰা মিউজিকেল ড্ৰামা আৰ্টছ এণ্ড থিয়েটাৰ বিষয়ত স্নাতক ডিগ্ৰী লাভ কৰে। ইয়াৰ উপৰি তেওঁ বেইজিং ডান্স একাডেমীত কেইবাটাও পাঠ্যক্ৰম গ্ৰহণ কৰিছিল আৰু প্ৰডিউচ কেম্প ২০২০ চলি থকাৰ সময়তে নিজৰ থিছিছ সম্পূৰ্ণ কৰিছিল।

কেৰিয়াৰ

২০০০ চনৰ আৰম্ভণিতে ৫বছৰীয়া ৱাং ইজিনে দা বিং আৰু দা টৌৰ সৈতে চাণ্ডং চেটেলাইট টিভিৰ শিশু অনুষ্ঠান চানচাইন এক্সপ্ৰেছ লেনৰ সহ-আঁতধৰোঁতা হিচাপে কাম কৰি দৰ্শকৰ দৃষ্টি আকৰ্ষণ কৰিছিল। ইয়াৰ উপৰি তেওঁ স্থানীয় চেটেলাইট টিভিৰ নৈশ পাৰ্টিৰো আঁত ধৰিছিল।

২০১৮ চনত জয় ৱাক ষ্টুডিঅ’ৰ সৈতে চুক্তিবদ্ধ হোৱাৰ আগতে তেওঁ এগৰাকী থিয়েটাৰ অভিনেত্ৰী আছিল।

২০১৬ চনৰ ১১ অক্টোবৰত তেওঁৰ একক চিংগল ফেং হুয়া য়ুয়ান মেং মুক্তি পায়, যিটো চীনৰ চেংচাম (cheongsam) সমাৰোহৰ গীত হিচাপেও ব্যৱহৃত হৈছিল।

২০১৯ চনৰ ফেব্ৰুৱাৰীত তেওঁ চি.চি.টি.ভি.-১৫ (CCTV-15) ৰ সংগীত অনুষ্ঠান ফেং হুয়া নেচনেল মিউজিকত অংশগ্ৰহণ কৰে আৰু ফেং হুয়া য়ুয়ান মেং গীতটো গায়। ঝাং জিয়ায়ী, য়ান নি আৰু ঝাও জিনমাই অভিনীত ধাৰাবাহিক এ লিটল ৰিইউনিয়নত লিন মিয়াও মিয়াওৰ ৰুমমেট হিচাপে তেওঁৰ অভিনয় জীৱন আৰম্ভ হয়। তেওঁ ইয়াং মি আৰু ভিন ঝাং অভিনীত ধাৰাবাহিক ষ্টৰ্ম আইটো এটা চৰিত্ৰত অভিনয় কৰিছে।

ইয়াৰ পিছত তেওঁ টেনচেণ্ট ভিডিঅ’ৰ প্ৰডিউচ কেম্প ২০২০ত অংশগ্ৰহণ কৰে। প্ৰথম খণ্ডত কণ্ঠৰ অডিচন হিচাপে তেওঁ কিট চানৰ আই লাইক ইউ গীতটো গাইছিল আৰু জয় ৱাকৰ প্ৰশিক্ষাৰ্থীসকলৰ সৈতে ষ্টিফেনি ছানৰ মাটাৰিং পৰিৱেশন কৰিছিল। গ্ৰুপ বেটলৰ বাবে তেওঁ ঝাও ইউৱেৰ সৈতে এল.টি.জি. (LTG) ৰ অধীনত মেজিক পৰিৱেশন কৰে। পজিচন ইভালুৱেশ্যনৰ বাবে তেওঁ কাৰ্লি গাঅ’ৰ সৈতে কণ্ঠ গোটৰ হৈ দ্য ৱৰ্ল্ড ৱুড নট ইজিলি কলাপ্স পৰিৱেশন কৰে। কনচেপ্ট বেটলত তেওঁ চেন ঝুঅ’ক্সুয়ান আৰু আৰিফ ৰহমানৰ সৈতে আইচ’লেচন পৰিৱেশন কৰে। ফাইনেলৰ একক পৰিৱেশনৰ বাবে তেওঁ লেডী গাগাৰ শ্যালো গাইছিল। ইয়াৰ উপৰি তেওঁ কেটি পেৰীৰ ডেইজিছ আৰু চূড়ান্ত পৰিৱেশনত ফিনিক্স পৰিৱেশন কৰে। তেওঁ তৃতীয় স্থান লাভ কৰি ৱাজিজ্জিৱা এণ্টাৰটেইনমেণ্টৰ অধীনত দুবছৰীয়া চুক্তিৰে গঠিত প্ৰজেক্ট গাৰ্ল গ্ৰুপ বনবন গাৰ্লছ ৩০৩ৰ সদস্য হিচাপে আত্মপ্ৰকাশ কৰে।

তথ্যসূত্ৰ

বাহ্যিক সংযোগ

শ্ৰেণী:চীনা অভিনেত্ৰী
শ্ৰেণী:গায়িকা
শ্ৰেণী:নৃত্যশিল্পী
মানৱ শৰীৰৰ অংগ ব্যৱস্থাৰ তালিকা

এইখন মানৱ শৰীৰৰ প্ৰধান অংগ প্ৰণালীৰ তালিকা। অংগ ব্যৱস্থা হৈছে এনে এটা অংগৰ গোট, যিয়ে একেলগে কাম কৰি প্ৰধান কাম সম্পন্ন কৰে বা শৰীৰৰ শাৰীৰিক প্ৰয়োজনীয়তা পূৰণ কৰে।

ৰক্ত সঞ্চালন তন্ত্ৰ/হৃদযন্ত্ৰৰ তন্ত্ৰ

মূল প্ৰবন্ধ: সংবহন তন্ত্ৰ আৰু হৃদযন্ত্ৰৰ তন্ত্ৰ
হৃদযন্ত্ৰ, ধমনী আৰু শিৰাৰ জৰিয়তে শৰীৰৰ চাৰিওফালে তেজ চলাচল কৰে, অংগ আৰু কোষলৈ অক্সিজেন আৰু পুষ্টিকৰ পদাৰ্থ প্ৰেৰণ কৰে আৰু ইয়াৰ বৰ্জিত পদাৰ্থবোৰ দূৰলৈ লৈ যায়, লগতে শৰীৰৰ উষ্ণতাও নিৰাপদ পৰিমাণত ৰাখে।

পাচনতন্ত্ৰ/ৰেচন তন্ত্ৰ

প্ৰধান প্ৰবন্ধ: পাচনতন্ত্ৰ, ৰেচন তন্ত্ৰ
পুষ্টিকৰ পদাৰ্থ শোষণ কৰি মুখ, খাদ্যনলী, পেট আৰু অন্ত্ৰকে ধৰি গেষ্ট্ৰাইটিছ নলীৰ জৰিয়তে আৱৰ্জনা আঁতৰায়।

অন্তঃস্ৰাৱী তন্ত্ৰ

প্ৰধান প্ৰবন্ধ:অন্তঃস্ৰাৱী তন্ত্ৰ
হৰম’ন ব্যৱহাৰৰ দ্বাৰা শৰীৰৰ কাৰ্যত প্ৰভাৱ পেলায়।

বহিঃক্ষৰণ তন্ত্ৰ

বিভিন্ন কামৰ বাবে নলীৰ জৰিয়তে পদাৰ্থ নিঃসৰণ কৰা ব্যৱস্থা।

আচ্ছাদন তন্ত্ৰ

আচ্ছাদন তন্ত্ৰত ছাল আৰু ইয়াৰ এপেণ্ডেজসমূহ থাকে; চুলি, নখ, ঘামগ্ৰন্থি আৰু তেলগ্ৰন্থি।

ৰোগ প্ৰতিৰোধ ক্ষমতা/লসিকা তন্ত্ৰ

মূল প্ৰবন্ধ: প্ৰতিৰোধ তন্ত্ৰ আৰু লসিকা তন্ত্ৰ
শৰীৰৰ ক্ষতি কৰিব পৰা ৰোগকাৰক জীৱাণুৰ পৰা শৰীৰক ৰক্ষা কৰে। এই ব্যৱস্থাত লিম্ফ নাড়ীৰ এটা নেটৱৰ্ক থাকে যিয়ে লিম্ফ নামৰ স্বচ্ছ তৰল পদাৰ্থ কঢ়িয়াই লৈ ফুৰে।

পেশী তন্ত্ৰ

মূল প্ৰবন্ধ: পেশী তন্ত্ৰ
পেশী ব্যৱহাৰ কৰি শৰীৰক গতি কৰিবলৈ সক্ষম কৰে।

স্নায়ুতন্ত্ৰ

মূল প্ৰবন্ধ: স্নায়ুতন্ত্ৰ
ইন্দ্ৰিয়ৰ পৰা স্নায়ু আৰু মগজুৰ জৰিয়তে তথ্য সংগ্ৰহ আৰু প্ৰক্ৰিয়াকৰণ কৰে আৰু পেশীবোৰক সংকোচন কৰি শাৰীৰিক ক্ৰিয়াৰ সৃষ্টি কৰিবলৈ কয়।

প্ৰজনন তন্ত্ৰ

মূল প্ৰবন্ধ: মানুহৰ প্ৰজনন তন্ত্ৰ
সন্তান উৎপাদনৰ বাবে প্ৰজনন অংগৰ প্ৰয়োজন হয়।

শ্বাস তন্ত্ৰ

মূল প্ৰবন্ধ: শ্বাস তন্ত্ৰ
হাওঁফাওঁৰ ভিতৰলৈ আৰু বাহিৰলৈ বায়ু আনি অক্সিজেন শোষণ কৰি কাৰ্বন ডাই অক্সাইড আঁতৰাই পেলায়।

কংকালৰ ব্যৱস্থা

মূল প্ৰবন্ধ: মানুহৰ কংকাল
হাড়ে শৰীৰ আৰু ইয়াৰ অংগসমূহৰ গঠন বজাই ৰাখে।

প্ৰস্ৰাৱ তন্ত্ৰ/বৃক্ক তন্ত্ৰ

মূল প্ৰবন্ধ: প্ৰস্ৰাৱ তন্ত্ৰ, বৃক্ক তন্ত্ৰ
প্ৰস্ৰাৱ ব্যৱস্থাই (বৃক্কৰ তন্ত্ৰ বুলিও জনা যায়) বৃক্কৰ সহায়ত তেজ ফিল্টাৰ কৰি প্ৰস্ৰাৱ উৎপন্ন কৰে, আৰু আৱৰ্জনা আঁতৰাই পেলায়।

তথ্যসূত্ৰ

শ্ৰেণী:অংগ তন্ত্ৰ
শ্ৰেণী:মানৱ বিজ্ঞান
প্ৰেটৱা

প্ৰেটৱা ভাৰতৰ বিহাৰৰ দুজনীয়া বিমূৰ্ত কৌশলগত খেল, আৰু ইয়াৰ বৰ্ণনা এইচ.জে.আৰ. মাৰে ইন এ হিষ্ট্ৰী অৱ ব'ৰ্ড-গেমছ অদাৰ দেন চেছ (১৯৫২)ত কৰিছিল। খেলখনৰ ফলকখন তিনিটা সমকেন্দ্ৰিক বৃত্তৰদ্বাৰা গঠিত আৰু তিনিটা ব্যাসৰদ্বাৰা ভাগ কৰা হয়। প্ৰেটৱা ভাৰতীয় যুদ্ধ খেল নামৰ খেলৰ এটা শ্ৰেণীৰ অন্তৰ্গত, য’ত লাউ কাটা কাটি, দছ-গুটি, এঘাৰ-গুটি, গোল-স্কুইছ খেলো অন্তৰ্ভুক্ত কৰা হয়। ভাৰতীয় যুদ্ধৰ সকলো খেলতে এটা গুৰুত্বপূৰ্ণ কথা মিল আছে, আৰু সেয়া হ’ল কেন্দ্ৰীয় বিন্দুটোৰ বাহিৰে প্ৰতিটো ছেক্সন পইণ্টতে সকলো টুকুৰা বৰ্ডত ৰখা হয়। ইয়াৰ ফলত প্ৰথম খোজটো কেন্দ্ৰীয় পইণ্টত খেলিবলৈ বাধ্য হয়, আৰু আনজন খেলুৱৈৰ টুকুৰাৰদ্বাৰা ধৰা পৰে।

প্ৰেটৱা হৈছে গেম গোল-স্কুইছৰ সৰু সংস্কৰণ।

স্থাপন

বৰ্ডখন তিনিটা ব্যাসৰদ্বাৰা ভাগ কৰা তিনিটা সমকেন্দ্ৰিক বৃত্তৰে গঠিত যিবোৰ ইটোৱে সিটোৰপৰা সমানে দূৰত্বত থাকে (চিত্ৰ চাওক)।
ইয়াৰ ফলত ১৯টা ছেদ বিন্দু (এতিয়াৰপৰা "বিন্দু" বুলি কোৱা হয়) উৎপন্ন হয়। তিনিটা ব্যাসৰ ছেদকটোৱে ফলকখনৰ কেন্দ্ৰীয় বিন্দুটো গঠন কৰে। টুকুৰাবোৰ বিন্দুবোৰৰ ওপৰত অৱস্থিত, আৰু বৰ্ডৰ ৰেখাৰে গতি আৰু ধৰি ৰাখে।

প্ৰতিজন খেলুৱৈৰ ৯টা টুকুৰা থাকে। এজনে ক’লা টুকুৰাবোৰ লয়, আৰু আনজনে বগা টুকুৰাবোৰ খেলে, যিয়েই নহওক যিকোনো দুটা ৰং বা পৃথক কৰিব পৰা বস্তুৱে কাম কৰিব। খেলুৱৈসকলে কোনটো ৰং খেলিব, আৰু কোনে প্ৰথমে আৰম্ভ কৰিব সেইটো বাছি লয়।

ডায়েগ্ৰামত দেখুওৱাৰ দৰে প্ৰতিজন খেলুৱৈয়ে প্ৰথমতে নিজৰ ৯টা টুকুৰা একেৰাহে তিনিটা ব্যাসাৰ্ধত ৰাখে আৰু কেন্দ্ৰীয় বিন্দুটো খালী কৰি ৰাখে।

নিয়মসমূহ

খেলুৱৈসকলে এটা টুকুৰা ব্যৱহাৰ কৰি নিজৰ পাল পৰ্যায়ক্ৰমে প্ৰতিটো পালত একচেটিয়াভাৱে গতি বা ধৰি ৰাখে। এটা টুকুৰাই প্ৰতিটো পাকত এটাকৈ ঠাই ৰেখাৰ কাষেৰে খালী কাষৰীয়া বিন্দু এটালৈ লৈ যায়। ধৰা পেলোৱাটো বাধ্যতামূলক আৰু ড্ৰাফ্ট আৰু এলকুৱেৰ্কৰ দৰে চুটি জাঁপৰদ্বাৰা কৰা হয়। এজন খেলুৱৈৰ টুকুৰাটোৱে কাষৰ শত্ৰুৰ টুকুৰা এটাৰ ওপৰেৰে জঁপিয়াই পিছফালে কাষৰ খালী ঠাই এটাত অৱতৰণ কৰে। শত্ৰুৰ টুকুৰা এটা ধৰা পেলোৱাটো একান্তভাৱে সমকেন্দ্ৰিক বৃত্তৰ কাষেৰে, বা ব্যাসৰ কাষেৰে সম্পূৰ্ণ কৰিব লাগিব। এটা টুকুৰাই ধৰি ৰাখিব লাগিব যদিহে ই তেনে কৰিবলৈ সক্ষম হয়, আৰু এটা সমকেন্দ্ৰিক ৰেখাৰ কাষেৰে ধৰা পৰাৰপৰা এটা ব্যাসলৈ আৰু বিপৰীতভাৱে সলনি হ'ব পাৰে। ধৰা পৰা টুকুৰাবোৰ লগে লগে বৰ্ডৰপৰা আঁতৰাই পেলোৱা হয়।
যদি কোনো খেলুৱৈয়ে তেওঁলোকৰ প্ৰতিপক্ষৰ সকলো টুকুৰা ধৰি ৰাখে বা অন্ততঃ তেওঁলোকৰ সংখ্যা তিনিটালৈ হ্ৰাস কৰে তেন্তে তেওঁ বিজয়ী। যদি কোনো খেলুৱৈয়ে তেওঁৰ টুকুৰাবোৰ আন খেলুৱৈৰ টুকুৰাবোৰে ব্লক বা স্থবিৰ কৰি ৰখাৰ বাবে কোনো খোজ বা কেপচাৰ কৰিব নোৱাৰে, তেন্তে ইয়াক অচলাৱস্থা বুলি জনা যায়, আৰু খেলুৱৈজন পৰাস্ত হয়; আনজন খেলুৱৈয়ে জয়ী হয়।
যদি দুয়োজন খেলুৱৈয়ে আৰু টুকুৰা ধৰিব নোৱাৰে তেন্তে অধিক টুকুৰা থকা খেলুৱৈয়ে জয়ী হয়। যদি দুয়োজন খেলুৱৈৰে একেসংখ্যক টুকুৰা থাকে, তেন্তে খেলখন ড্ৰ’।

তথ্যসূত্ৰ

শ্ৰেণী:লোক-খেল
ৰাষ্ট্ৰীয় কন্যা শিশু দিৱস

ৰাষ্ট্ৰীয় কন্যা শিশু দিৱস (ইংৰাজী : National Girl Child Day) হৈছে ভাৰতবৰ্ষত প্ৰত্যেক বছৰে ২৪ জানুৱাৰীত পালন কৰা এটা ৰাষ্ট্ৰীয় দিৱস। ভাৰত চৰকাৰৰ মহিলা আৰু শিশু বিকাশ মন্ত্ৰালয়ে ভাৰতীয় সমাজত নাৰীৰ প্ৰতি থকা ভেদাভেদ আৰু লিংগ বৈষম্য বিষয়ে জনসাধাৰণৰ মাজত সজাগতা বৃদ্ধিৰ উদ্দেশ্যে প্ৰথমবাৰৰ বাবে এই দিৱসটো আৰম্ভ কৰিছিল। “বেটি বচাও, বেটি পঢ়াও”, শিশু যৌন অনুপাতকে ধৰি বিভিন্ন কাৰ্যসূচীৰ জৰিয়তে আৰু মহিলাসকলৰ বাবে এক সুস্থ আৰু সুৰক্ষিত পৰিৱেশ গঢ়ি তোলাৰ বাবে সজাগতা অভিযানৰ জৰিয়তে এই দিৱস উদযাপন কৰা হয়। সমগ্ৰ দেশতে লিংগ সজাগতা শিবিৰ আৰু আলোচনা চক্ৰৰ আয়োজন কৰা হয়, য'ত কন্যা শিশুৰ বাবে এক সুস্থ আৰু সুৰক্ষিত পৰিৱেশ প্ৰদানৰ গুৰুত্বৰ ওপৰত আলোকপাত কৰা হয় আৰু চৰকাৰে গ্ৰহণ কৰা পদক্ষেপসমূহ উপস্থাপন কৰা হয়। ২০১৯ চনত “উজ্জ্বল ভৱিষ্যতৰ বাবে মহিলাৰ সবলীকৰণ” ('Empowering Girls for a Ber Tomorrow') বিষয়ক লৈ এই দিৱস পালন কৰা হৈছিল।
কন্যা সন্তানৰ অধিকাৰ সম্পৰ্কে সজাগতা বৃদ্ধি কৰা।
মহিলাসকলক শিক্ষা দিয়া আৰু তেওঁলোকক স্বাস্থ্য আৰু পুষ্টিৰ গুৰুত্বৰ বিষয়ে সচেতন কৰা।

তথ্য সংগ্ৰহ

বাহ্যিক সংযোগ

বিকাশপেডিয়াত ৰাষ্ট্ৰীয় কন্যা শিশু দিৱস

শ্ৰেণী:দিৱসসমূহ
বগা মেদক

বগা মেদক মিচিং জনগোষ্ঠীৰ অধিকাৰৰ বাবে আন্দোলন কৰা এগৰাকী শ্বহীদ।

অৱদান

১৯৯৫ চনৰ ২১ এপ্ৰিল তাৰিখে উত্তৰ লখিমপুৰৰ বিলমুখ বা বৰবিল অঞ্চলত মিচিংসকলৰ সাংবিধানিক, ৰাজনৈতিক অধিকাৰ তথা মিচিং স্বায়ত্বশাসিত পৰিষদৰ দাবীত কৰা প্ৰতিবাদত তেওঁক আৰক্ষীয়ে গুলীচালনা কৰিছিল। এই গুলীচালনাত নৰেশ টাইডৰ লগতে বগা মেদক থিতাতে শ্বহীদ হয়। আনহাতে, আন এগৰাকী আন্দোলকাৰী অঞ্জনা পেগু আঘাতপ্ৰাপ্ত হৈ পাছত চিকিৎসাধীন অৱস্থাতে মৃত্যুবৰণ কৰে।

তথ্যসূত্ৰ

শ্ৰেণী:মিচিং জনগোষ্ঠীৰ ব্যক্তি
কমাণ্ডাৰ লিৱেৱে

ৰেমেডিঅ'ছ গুইণ্টো গোমেজ পাৰাইছ’ (জন্ম ৰেমেডিঅ’ছ গুইণ্টো গোমেজ, ১২ জুলাই, ১৯১৮ – ১৫ মে', ২০১৪), মূলতঃ কুমাণ্ডাৰ লিৱেৱে নামেৰে পৰিচিত, দ্বিতীয় বিশ্বযুদ্ধৰ সময়ত ফিলিপাইনছৰ এজন গেৰিলা যুঁজাৰু আছিল।

প্ৰাথমিক জীৱন

ফিলিপাইনছৰ পাম্পাংগাৰ প্ৰাদেশিক চহৰ মেক্সিকোৰ ভাইচ মেয়ৰ মেক্সিমিয়ানা গুইণ্টু আৰু বেচিলিঅ’ গোমেজৰ কন্যা আছিল গোমেজ। কিশোৰী অৱস্থাত তেওঁ ড্ৰেছ আৰু সুগন্ধি নিৰ্মাণৰ প্ৰতি আগ্ৰহী আছিল, আৰু প্ৰায়ে স্থানীয় সৌন্দৰ্য প্ৰতিযোগিতাত অংশগ্ৰহণ কৰিছিল।

দ্বিতীয় বিশ্বযুদ্ধৰ গেৰিলা

১৯৪১ চনত জাপানে ফিলিপাইনছ আক্ৰমণ কৰাৰ পাছত তেওঁৰ পিতৃয়ে তেওঁলোকৰ বিৰুদ্ধে প্ৰতিৰোধৰ সংগঠিত হয়। জাপানীসকলে তেওঁক বন্দী কৰি অত্যাচাৰ কৰি ফাঁচি দিছিল। তেওঁৰ মৃতদেহটো সকলোৱে দেখাৰ বাবে প্ৰদৰ্শন কৰা হৈছিল। পিতৃৰ মৃত্যুৱে তেওঁক ঘৰ এৰি জাপানৰ বিৰুদ্ধে গেৰিলা বাহিনীত যোগদান কৰিবলৈ অনুপ্ৰাণিত কৰে।

মাউণ্ট আৰায়তৰ ওচৰত ভিত্তি কৰি গেৰিলা আন্দোলন হুকবালাহাপে গোমেজ আৰু তেওঁৰ ভাতৃ অস্কাৰক নিযুক্তি দিছিল। গেৰিলা বাহিনীয়ে লিৱেৱেক কুমাণ্ডাৰ লিৱেৱে ("কমাণ্ডাৰ ডন") নাম দিছিল। তেওঁ “প্ৰতিৰোধ নকৰাকৈ মৰি যোৱা ভাল’’ মন্ত্ৰত দীক্ষা লৈ কাম কৰিছিল। যুদ্ধৰ প্ৰশিক্ষণ আৰু মাৰ্ক্সবাদী শিক্ষা দুয়োটা লাভ কৰি তেওঁ সামৰিক বাহিনীৰ পদবীৰ মাজেৰে দ্ৰুতগতিত ওপৰলৈ উঠি যায়। ফলত জাপানীসকলে পিছুৱাই যাবলৈ বাধ্য হ’ল। যুদ্ধৰ পিছত লিৱেৱেৰ খ্যাতি আন প্ৰদেশলৈও বিয়পি পৰে।

১৯৪৪ চনত আমেৰিকানসকল ফিলিপাইনছলৈ উভতি অহাৰ পাছত হাকসকলে লুজনত মিত্ৰশক্তিৰ বাহিনীৰ প্ৰচেষ্টাত সহায় কৰে।
যুদ্ধৰ শেষৰফালে লিৱাৱেৱেই তেওঁৰ পিতৃক হত্যা কৰা জাপানী বিষয়াজনক বিচাৰি উলিয়াইছিল। তায়ো তেওঁক দেউতাকৰ দৰেই শাস্তি দিছিল।

যুদ্ধৰ পিছৰ জীৱন

জাপানীসকলৰ ওপৰত জয়লাভক তেওঁ সংগ্ৰামৰ অন্ত বুলি মানি লোৱা নাছিল। ফিলিপাইনছৰ নতুন গণতন্ত্ৰৰ বিৰুদ্ধে সংগ্ৰাম কৰাত তেওঁ পুনৰ হকসকলৰ সৈতে যোগ দিলে যিটোক তেওঁ “প্ৰহসন” বুলি গণ্য কৰিছিল। গ্ৰেপ্তাৰ কৰি বিদ্ৰোহৰ অভিযোগ উত্থাপন কৰা হয় যদিও পিছলৈ মুকলি কৰি দিয়া হয় আৰু ১৯৪৮ চনত ভিছায়াছত সম্প্ৰসাৰণ বাহিনীৰ অংশ হিচাপে স্বামী বাণী পাৰাইছ’ৰ সৈতে যোগদান কৰে। সেই বছৰৰ শেষৰফালে কৰা অভিযানত বাণীক হত্যা কৰা হয় আৰু লিৱেৱেক বন্দী কৰা হয়। যদিও অৱশেষত তেওঁক দোষমুক্ত কৰা হয়, বিপ্লৱী সামৰিক সেনাপতি হিচাপে তেওঁৰ কেৰিয়াৰ ইয়াতেই শেষ হয়।[4]

এটা পুত্ৰৰ ভৰণ-পোষণৰ দায়িত্ব লৈ লিৱেৱেই বজাৰ এখনত কাম কৰিবলৈ গ'ল।[3] লিৱেৱেই ফিলিপাইনছৰ প্ৰতিৰোধ যোদ্ধাসকলক দ্বিতীয় বিশ্বযুদ্ধৰ প্ৰবীণ সৈনিক হিচাপে স্বীকৃতিৰ বাবে যুঁজিছিল।[3] তদুপৰি তেওঁ সামৰিক পেঞ্চনৰ বাবে সংগ্ৰাম কৰিছিল আৰু যুদ্ধত ফিলিপাইনছৰ মহিলাসকলৰ অৱদানৰ বিষয়েও মত প্ৰকাশ কৰিছিল।

মৃত্যু

২০১৪ চনত হৃদযন্ত্ৰৰ পালমোনাৰী বন্ধ হোৱাৰ বাবে ৯৫ বছৰ বয়সত গোমেজৰ মৃত্যু হয়।[5]

তথ্যসূত্ৰ

শ্ৰেণী:ফিলিপাইনৰ ব্যক্তি
শ্ৰেণী:মহিলা উগ্ৰপন্থী
শ্ৰেণী:মৃত ব্যক্তি
উপেন্দ্ৰনাথ শৰ্মা

উপেন্দ্ৰনাথ শৰ্মা (জন্ম:১৯২৯-২০২৪) তেখেত আছিল সাহিত্য সমালোচক আৰু কটন কলেজৰ ইংৰাজী বিভাগৰ অধ্যাপক। তেওঁ কমদিনৰ বাবে ডিব্ৰুগড় কানৈ কলেজতো শিক্ষকতা কৰিছিল।

পৰিচয়

ৰামধেনু-পৰৱৰ্তী কালত এগৰাকী সমালোচক হিচাপে আত্মপ্ৰকাশ আৰু প্ৰতিষ্ঠা লাভ কৰা উপেন্দ্ৰনাথ শৰ্মাৰ বিচৰণৰ ঘাই ক্ষেত্ৰখন হ’ল অসমীয়া গল্প-সাহিত্য। অসমীয়া কবিতাৰ ক্ষেত্ৰখনতো তেওঁৰ বিচৰণ অনায়াস যদিও সমালোচক হিচাপে গল্পৰ ক্ষেত্ৰখনতে তেওঁৰ কলাবোধ, বিচাৰক্ষমতা আৰু পাণ্ডিত্য সৰ্বজনস্বীকৃত। ইউৰোপীয় সমালোচনা সাহিত্যৰ প্ৰভাৱপুষ্ট শৰ্মাই শেষৰ ফালে অৱশ্যে সম্পূৰ্ণ আধুনিক দৃষ্টিভংগীৰে শঙ্কৰদেৱৰ নিচিনা প্ৰাচীন কবিৰ কাব্যকৃতিৰ মূল্যায়নতো দক্ষতাৰ পৰিচয় দিবলৈ সক্ষম হয়। ইউৰোপীয় আৰু আমেৰিকান সাহিত্যৰ গভীৰ অনুৰাগী শৰ্মাই ইউৰোপৰ বিভিন্ন দেশৰ কিছুসংখ্যক উৎকৃষ্ট সাহিত্যকৃতিৰ সৈতে অসমীয়া পঢ়ুৱৈক পৰিচয় কৰাই দিছে। গ্যেটে, ডাণ্টে, শ্বেইক্সপীয়েৰ, হুইটমেন,জন ডান, ব্ৰাউনিং আদিৰ সাহিত্যকৃতিৰ বিষয়ে তেওঁৰ পৰিচয়মূলক আলোচনাই সাধাৰণ অসমীয়া পঢ়ুৱৈক যথেষ্ট উপকৃত কৰিছে। অৱশ্যে মূলতঃ প্ৰাক-আধুনিক ইউৰোপীয় সাহিত্যৰ ক্ষেত্ৰতে শৰ্মাৰ বিশ্লেষণ সীমিত বুলি ক'ব পাৰি।
১৯২৯ চনত নলবাৰীৰ অময়াপুৰত জন্ম লাভ কৰা উপেন্দ্ৰনাথ শৰ্মাইনলবাৰীত স্কুলীয়া শিক্ষা লাভ কৰাৰ পাছত কটন কলেজৰপৰা আই.এ (১৯৪৭) আৰু বি.এ (১৯৪৯) আৰু কলিকতা বিশ্ববিদ্যালয়ৰপৰা কৃতিত্বৰে ইংৰাজী বিষয়ত এম.এ ডিগ্ৰী (১৯৫৫) লাভ কৰে। নলবাৰী কলেজ আৰু ডিব্ৰুগড়ৰ কানৈ কলেজত কিছুদিন শিক্ষকতা কৰাৰ পাছত ১৯৫৬ চনৰপৰা কটন কলেজত ইংৰাজীৰ প্ৰবক্তা হিচাপে যোগ দি তেওঁ তাৰপৰাই ১৯৮৭ চনত বিভাগটোৰ মুৰব্বী হিচাপে অৱসৰ গ্ৰহণ কৰে।

সাহিত্যৰাজি

বিবিধ প্ৰবন্ধ (১৯৯২)
বিংশ শতাব্দীৰ অসমীয়া সাহিত্য (১৯৯৩)
দেশ বিদেশৰ সাহিত্য (১৯৯৩)
The Poetry of Sankaradeva (১৯৯৯)
সাহিত্য ও ৰোমাণ্টিক আৰু আধুনিক (২০০২)
কবিতাৰ ভাষা আৰু অন্যান্য (২০০৫)

তথ্যসূত্ৰ

শ্ৰেণী:অসমীয়া সাহিত্যিক
মমতাজ বেগম

মমতাজ বেগম (; জন্ম: ৫ মে' ১৯৭৪) হৈছে এগৰাকী বাংলাদেশী কণ্ঠশিল্পী আৰু ২০১৪ চনৰ পৰা বৰ্তমানলৈ মাণিকগঞ্জ-২ সমষ্টিৰ পৰা বাংলাদেশৰ জাতীয় সংসদলৈ নিৰ্বাচিত সাংসদ। তেখেতক 'দ্য মিউজিক কুইন' উপাধিৰে উল্লেখ কৰা হয়। তেওঁৰ চাৰি দশকৰ কেৰিয়াৰত প্ৰায় ৭০০টা এলবাম ৰেকৰ্ড কৰিছে। মমতাজে সমগ্ৰ বাংলাদেশ, যুক্তৰাজ্য আৰু আমেৰিকা যুক্তৰাষ্ট্ৰত সংগীতানুষ্ঠান প্ৰদৰ্শন কৰিছে। তেওঁ বাংলাদেশী প্ৰবাসী সম্প্ৰদায়ৰ বাবে, বিশেষকৈ লণ্ডনত বহুতো অনুষ্ঠান পৰিৱেশন কৰিছে, য'ত তেওঁ বৈশাখী মেলাৰ সময়ত অতি জনপ্ৰিয়।

'প্ৰিয়া তুমি সুখি হও' (২০০৪) ছবিখনৰ বাবে তেওঁ শ্ৰেষ্ঠ মহিলা নেপথ্য কণ্ঠশিল্পীৰ বাংলাদেশ ৰাষ্ট্ৰীয় চলচ্চিত্ৰ বঁটা লাভ কৰিছিল।

প্ৰাৰম্ভিক জীৱন

মমতাজ বেগমৰ জন্ম হয় ১৯৭৪ চনৰ ৫ মে' তাৰিখে মাণিকগঞ্জৰ চিংগেৰৰ জয়মনটপ গাঁৱত। তাই তাইৰ শৈশৱৰ বেছিভাগ সময় তেওঁৰ দেউতাক মোধু বয়াতিৰ পৰা সংগীত শিকিছিল যি এজন গায়কও আছিল। , তেওঁৰ আন শিক্ষক আৰু পৰামৰ্শদাতাসকলৰ ভিতৰত আছে মাতাল ৰাজ্জাক দেৱান, আৰু আব্দুৰ ৰশিদ সৰকাৰ।

সংগীতত বেগমৰ দীক্ষা সোনকালে সংঘটিত হৈছিল। তেওঁ যেতিয়া শিশু আছিল তেওঁ তেওঁৰ দেউতাকৰ সৈতে, প্ৰথমে দৰ্শকৰ সদস্য হিচাপে, পিছতে আৰু এজন সহ-প্ৰদৰ্শকৰ সৈতে তেওঁ গীত প্ৰদৰ্শন কৰিছে। তেওঁ প্ৰদৰ্শন কৰা সংগীত যেনে, মাৰফতি, বৈঠকি, আৰু মুৰ্শীদিক প্ৰায় ৰহস্যবাদী গান ধাৰাত শ্ৰেণীবদ্ধ কৰিব পাৰি।

পেচা

প্ৰথমতে, যিবোৰ এলবামৰ মুক্তি পাইছিল সেইবোৰ সম্পূৰ্ণৰূপে নিজা বিত্তীয়। এইবোৰ জনপ্ৰিয় হোৱাৰ পিছত তেওঁক উৎপাদকসকলে অধিক ৰেকৰ্ডিং কৰিবলৈ নিয়োগ কৰিছিল, যদিও তাইৰ পৰিশোধ সাধাৰণতে এটা অতি কম সমতল মাচুল আছিল আৰু চুক্তিত নিৰ্ধাৰিত কৰা হৈছিল যে এইবোৰ ভালদৰে বিক্ৰী নকৰিলে ইয়াক ঘূৰাই দিব লাগিব। অৱশ্যে, তাইৰ সংগীতৰ কামবোৰ প্ৰায় লগে লগে বিক্ৰী কৰাৰ উদ্দেশ্য আৰু অতি কম সময়ৰ ভিতৰত, তাই নিজকে যথেষ্ট ব্যস্ত পাইছিল; প্ৰায়ে প্ৰতিদিনে দুটা গান ৰেকৰ্ডিং কৰে। বাংলাদেশী 'দৈনিক ষ্টাৰ'ৰ সৈতে এক সাক্ষাৎকাৰত তেওঁ কৈছিল: “মোক কিছু মিনিট আগতে গীত আৰু সংগীতৰ ট্ৰেকবোৰ তলত দিয়া হৈছিল আৰু ৰিহাৰ্সালৰ বাবে কোনো সময় নাছিল আৰু মই একেলগে ইয়াক একেবাৰে ৰেকৰ্ড কৰিব লগা হৈছিল।” তাওঁৰ কিছুমান সংগীত এলবাম হৈছে 'ৰিটাৰ্ণ টিকট', 'আসোল বৈঠকি', 'মুৰ্শিদেৰ তালিম' আৰু 'ৰঙেৰ বজাৰ'।

২০১৪ চনত মাণিকগঞ্জ-২ৰ পৰা বাংলাদেশৰ জাতীয় সংসদলৈ নিৰ্বাচিত হৈছিল।

দাতব্য কাম

বেগমে তেওঁৰ স্থানীয় গাওঁ জয়মণ্টপত অৰবিছ ইণ্টাৰনেচনেলৰ সমৰ্থনত ৫০ বিছনাৰ মমতাজ আই হস্পিটেল স্থাপন কৰিছিল। দৰিদ্ৰতাৰ বাবে ছানিৰ অপাৰেচন বহন কৰিব নপৰাৰ বাবে দৃষ্টিশক্তি হেৰুৱা ইতেওঁৰ দেউতাক মোধু বয়াতীৰ স্মৃতিত চিকিৎসালয়খন স্থাপন কৰা হৈছিল।

তথ্য সংগ্ৰহ

বাহ্যিক সংযোগ

কভাৰ ষ্টৰী - মমতাজ - দি মিউজিক কুইন দি ডেইলী ষ্টাৰ
গায়ক মমতাজে ভিওএৰ সৈতে কথোপকথন (২৬-মে-২০০৬) VOA, Washington.

শ্ৰেণী:বাংলাদেশৰ ব্যক্তি
শ্ৰেণী:বাংলাদেশৰ কণ্ঠশিল্পী
শ্ৰেণী:ৰাজনীতিবিদ
ভেগানবাদ

ভেগানবাদ হৈছে পশুজাত সামগ্ৰীৰ ব্যৱহাৰ আৰু পশুৰ উৎসৰ খাদ্য গ্ৰহণৰ পৰা বিৰত থকাৰ প্ৰথা আৰু ইয়াৰ লগত জড়িত দৰ্শন যিয়ে জীৱ-জন্তুৰ পণ্যৰ মৰ্যাদাক নাকচ কৰে। ভেগানিজম চৰ্চা কৰা ব্যক্তিক পৰ্ণাশনী (Vegan) হিচাপে জনা যায়। নৈতিক পৰ্ণাশনীয়ে সকলো ধৰণৰ পশুজাত সামগ্ৰী বা পশু জড়িত হৈ থকা কৰ্মৰ ব্যৱহাৰ বাদ দিয়ে, সেয়া কৃষিৰ বাবে শ্ৰম বা খাদ্যৰ বাবে (যেনে-মাংস, মাছ আৰু অন্যান্য পশুৰ সাগৰীয় খাদ্য, কণী, মৌ, আৰু দুগ্ধজাত সামগ্ৰী যেনে-গাখীৰ বা পনীৰ), কাপোৰ আৰু উদ্যোগত (যেনে-চামৰা, উল, নোম, আৰু কিছুমান প্ৰসাধন সামগ্ৰী), মনোৰঞ্জনত (যেনে-চিৰিয়াখানা, বিদেশী পোহনীয়া জন্তু, আৰু চাৰ্কাচ), বা সেৱাসমূহ (যেনে, মাউণ্টেড পুলিচ, কাম কৰা জীৱ-জন্তু, আৰু পশু পৰীক্ষা)। পৰিৱেশ, স্বাস্থ্য বা ধৰ্মৰ বাবে উপকাৰৰ বাবে নিৰামিষ খাদ্য অনুসৰণ কৰা লোকসকলকো নিয়মিতভাৱে পৰ্ণাশনী বুলি কোৱা হয়, বিশেষকৈ অ-পৰ্ণাশনীসকলে।

১৯৪৪ চনত ড'নাল্ড আৰু ড'ৰথী ৱাটছনে "ভেগানিজম" শব্দটোৰ উদ্ভাৱন কৰিছিল। লক্ষ্য আছিল ইয়াক নিৰামিষভোজীৰ পৰা পৃথক কৰা, যিয়ে মাংস খোৱাক নাকচ কৰে কিন্তু পশুজাতীয় অন্যান্য সামগ্ৰী, যেনে-গাখীৰ, দুগ্ধজাত সামগ্ৰী, কণী আৰু অন্যান্য "শোষণৰ সৈতে জড়িত ব্যৱহাৰ"ৰ ব্যৱহাৰ গ্ৰহণ কৰে। ২০১০ চনৰ পৰা ভেগানিজমৰ প্ৰতি আগ্ৰহ যথেষ্ট বৃদ্ধি পায়।.

ঐতিহাসিক প্ৰেক্ষাপট

নিৰামিষভোজৰ সূচনা খ্ৰীষ্টপূৰ্ব ৩৩০০–১৩০০ চনত ভাৰতীয় উপমহাদেশৰ সিন্ধু উপত্যকাৰ সভ্যতাৰ পৰাই পোৱা যায়, বিশেষকৈ উত্তৰ আৰু পশ্চিম প্ৰাচীন ভাৰতত। প্ৰাথমিক নিৰামিষভোজীসকলৰ ভিতৰত ভাৰতীয় দাৰ্শনিক যেনে পৰ্বনাথ, মহাবীৰ, আচাৰ্য কুণ্ডকুণ্ড, উমাস্বতী, সমন্তভদ্ৰ, আৰু বল্লুবৰৰ লগতে ভাৰতীয় সম্ৰাট চন্দ্ৰগুপ্ত মৌৰ্য আৰু অশোক আদিও আছিল। "পৰ্ণাশনী" শব্দটোৰ পূৰ্বৰ কিন্তু নিৰামিষভোজীৰ বিপৰীতে স্পষ্টভাৱে ভেগানসকলৰ ভিতৰত আল-মা'আৰী আৰু লুইছ গম্পাৰ্টজ আদি অন্তৰ্ভুক্ত।প্ৰাথমিক পৰিচিত ভেগানসকলৰ ভিতৰত এজন আছিল আৰব কবি আল-মা'আৰী, যি তেওঁৰ কবিতা "আই ন' লংগাৰ ষ্টিল ফ্ৰম নেচাৰ"ৰ বাবে বিখ্যাত।তেওঁলোকৰ যুক্তি আছিল স্বাস্থ্য, আত্মাৰ স্থানান্তৰ, পশুৰ কল্যাণ আৰু এই মতবাদৰ ওপৰত ভিত্তি কৰি (যিটো পৰ্ফাইৰীয়ে ‘ডি এবষ্টিনেন্সিয়া এব ইছু এনিমেলিয়াম’ত সমৰ্থন কৰিছিল) যে যদি মানুহে ন্যায়ৰ যোগ্য, তেন্তে জীৱ-জন্তুও ন্যায়ৰ যোগ্য।

তথ্যসূত্ৰ

শ্ৰেণী:খাদ্য
ৰাজীৱ গান্ধী আঞ্চলিক প্ৰাকৃতিক বিজ্ঞান সংগ্ৰহালয়

আঞ্চলিক প্ৰাকৃতিক ইতিহাস সংগ্ৰহালয়, ছাৱাই মাধোপুৰ বা ৰাজীৱ গান্ধী আঞ্চলিক প্ৰাকৃতিক বিজ্ঞান সংগ্ৰহালয় ভাৰতৰ চতুৰ্থ আঞ্চলিক প্ৰাকৃতিক বিজ্ঞান সংগ্ৰহালয়, য’ত ভাৰতৰ পশ্চিম অঞ্চলৰ উদ্ভিদ, জীৱ-জন্তু আৰু ভূতত্ত্বৰ প্ৰদৰ্শন হয়। প্ৰতিষ্ঠানখন ৰাজস্থানৰ ছাৱাই মাধোপুৰৰ পৰা ৯ কিলোমিটাৰ (৫.৬ মাইল) দূৰত্বত ৰামসিংপুৰা গাঁৱৰ ওচৰত অৱস্থিত।

ইতিহাস

ৰাজীৱ গান্ধী আঞ্চলিক প্ৰাকৃতিক ইতিহাস সংগ্ৰহালয়ৰ আধাৰশিলা স্থাপন অনুষ্ঠান, ভাৰতৰ উপ-ৰাষ্ট্ৰপতি মহম্মদ হামিদ আনছাৰীয়ে ২০০৭ চনৰ ২৩ ডিচেম্বৰত অনুষ্ঠিত কৰে আৰু ২০১৪ চনৰ ১ মাৰ্চত ৰাজ্যৰ বিত্তমন্ত্ৰী নমো নাৰায়ণ মীনাই উদ্বোধন কৰে।

সংগ্ৰহালয়টো পৰিৱেশ, বন আৰু জলবায়ু পৰিৱৰ্তন মন্ত্ৰালয়ৰ অধীনস্থ। ই ৰামসিংপুৰা, ৰন্থাম্ভোৰ ৰাষ্ট্ৰীয় উদ্যান, ছাৱাই মাধোপুৰৰ ওচৰত ৭.২ একৰ মাটিত বিস্তৃত আৰু প্ৰতিষ্ঠানটোৰ পৰামৰ্শদাতা হৈছে নতুন দিল্লীৰ ৰাষ্ট্ৰীয় প্ৰাকৃতিক ইতিহাস সংগ্ৰহালয়। মহীশূৰ, ভূপাল আৰু ভুৱনেশ্বৰৰ পিছত এইটো দেশৰ ভিতৰতে চতুৰ্থ এনে সংগ্ৰহালয়।

বিৱৰণ

সংগ্ৰহালয়ৰ অভ্যৰ্থনা স্থানৰ বিপৰীতে থকা এটা হলত এটা পুথিভঁৰাল আছে, য’ত দৰ্শকে পশ্চিম ভাৰতৰ বন্যপ্ৰাণী, ৰাজস্থানৰ জৈৱ বৈচিত্ৰ্য আৰু বহুতো বিষয়ৰ কিতাপ পঢ়িব পাৰে। ইয়াত ৩০০ লোক বহিব পৰাকৈ এটা প্ৰেক্ষাগৃহ আছে। প্ৰেক্ষাগৃহটো আলোচনা চক্ৰ আৰু বন্যপ্ৰাণী বিষয়ক তথ্যচিত্ৰ প্ৰদৰ্শনৰ বাবে ব্যৱহাৰ কৰা হয়। সংগ্ৰহালয়টোৱে দেশৰ প্ৰাকৃতিক ঐতিহ্য আৰু ইতিহাসৰ চিত্ৰণ আৰু পৰৱৰ্তী বছৰবোৰত আন্তঃৰাষ্ট্ৰীয় স্বীকৃতি লাভ কৰাৰ লক্ষ্য বান্ধি লৈছে।

প্ৰসংগ

বাহ্যিক সংযোগ

Homepage of Natural Museum of Natural History

শ্ৰেণী:ৰাজস্থানৰ সংগ্ৰহালয়
Category:ভাৰতভিত্তিক সাংস্কৃতিক সংগঠন